# name
Tres notes sobre traduccions quirúrgiques medievals al català II. Notícia d'una traducció catalana de la «Chirurgia» d'Henri de Mondeville

# metadata.dc.description.abstract[].value
La Chirurgia d'Henri de Mondeville: Aquest renovador tractat de cirurgia fou escrit en llatí a París entre 1306 i vers 1320. El seu autor, Henri de Mondeville (ca. 1260-ca. 1320), fou un cirurgià francès educat en les escoles mèdiques del nord d'Itàlia i a Montpeller i que després va estar al servei dels reis de França Felip el Bell i Lluís X. Com a cirurgià reial, va participar en diverses campanyes militars que li van permetre d'experimentar els nous tractaments apresos a Itàlia i millorar les seves tècniques. A París ensenyà cirurgia (potser al collège dels sants Cosme i Damià, la confraria dels cirurgians). És aleshores que començà a escriure el seu tractat segons un ambiciós pla en cinc llibres que, després d'una introducció general, haurien de tractar sobre l'anatomia (I), la cirurgia general i particular (II), la patologia i la terapèutica quirúrgica especial (III), les fractures i les luxacions (IV) i l'antidotari (V). Sis anys més tard (1312) havia aconseguit acabar els dos primers llibres de l'obra, però el seu estat de salut (es confessa asmaticus, tussiculosus, ptisicus et consumptus) i les tasques d'ensenyament no li permeteren més que acabar algunes altres parts (un fragment del tercer llibre i gairebé tot el cinquè). La mort, finalment, li impedí d'acabar el projecte

# metadata.dc.publisher[].value
Institut d'Estudis Catalans - Facultat de Teologia de Catalunya

# metadata.dc.relation.ispartof[].value
Arxiu de Textos Catalans Antics, 2000, num. 19, p. 587-599

# metadata.dc.rights[].value
cc-by-nc-nd (c) Institut d'Estudis Catalans - Facultat de Teologia de Catalunya, 2000

# metadata.dc.source[].value
Articles publicats en revistes (Filologia Catalana i Lingüística General)

# metadata.dc.title[].value
Tres notes sobre traduccions quirúrgiques medievals al català II. Notícia d'una traducció catalana de la «Chirurgia» d'Henri de Mondeville